ใบความรู้ 
ชื่อหน่วยการเรียนรู้ พัฒนาการแห่งชีวิต ชื่อบทเรียน ระบบในร่างกายมนุษย์ เรื่อง โรคของระบบประสาท
----------------------------------------------------------------------------------------------------------------------------------
เนื้อหา
	ระบบประสาทมี ๒ ส่วนหลัก ได้แก่ ระบบประสาทส่วนกลาง (สมองและไขสันหลัง) และระบบ
ประสาทส่วนปลาย (สื่อสารกับแขน ขา ผิวหนัง ลำไส้ หัวใจ และต่อมต่างๆ) ทั้ง ๒ ส่วนมีโอกาสผิดปกติได้
ทั้งสิ้น อาการกังวลและนอนไม่หลับอาจเกิดจากประสาทส่วนกลางไวต่อความเครียด โรคอัลไซเมอร์ก็มี
สาเหตุจากสูญเสียเซลล์สมองไปมาก โรคพาร์กินสันซึ่งทำลายการสื่อสารของเส้นประสาทที่สมองก็เช่นกัน
โรคเกี่ยวกับระบบประสาทส่วนปลาย ได้แก่ ปวดเส้นประสาท งูสวัด และเหน็บชา

โรคหลอดเลือดในสมองอุดตัน
	เมื่อเกิดอาการหลอดเลือดในสมองอุดตัน ผู้ป่วยจำเป็นต้องได้รับการดูแลรักษาอย่างทันท่วงที ซึ่งทีมผู้เชี่ยวชาญเฉพาะทางของเราพร้อมที่จะให้ความช่วยเหลือผู้ป่วยอย่างรวดเร็วและเป็นระบบ โดยแพทย์ที่ผ่านการฝึกอบรมมาโดยเฉพาะและมีความชำนาญสูง พร้อมด้วยเทคโนโลยีการรักษาที่ดีที่สุดในปัจจุบันเพื่อให้มั่นใจว่าผู้ป่วยจะสามารถฟื้นตัวได้อย่างรวดเร็วโรคหลอดเลือดสมอง เป็นความผิดปกติของหลอดเลือดที่ทำหน้าที่ส่งผ่านเลือดไปเลี้ยงสมอง แบ่งได้เป็น ๒ ประเภท ดังนี้
	-หลอดเลือดสมองตีบหรืออุดตัน (Ischemic Stroke) อันเนื่องมาจากหลอดเลือดอุดตันนั้นเป็น
สาเหตุใหญ่ของโรคหลอดเลือดสมอง โดยร้อยละ ๘๐ มีสาเหตุมาจากการอุดตันของหลอดเลือดโดยลิ่มเลือด
ส่งผลให้สมองขาดเลือดอย่างฉับพลัน
	- หลอดเลือดสมองปริแตกหรือฉีกขาด (Hemorrhagic Stroke) อันเนื่องมาจากหลอดเลือดโป่งพอง
สูญเสียความยืดหยุ่น ประกอบกับความดันโลหิตสูง ผู้ป่วยโรคหลอดเลือดสมองชนิดนี้จะมีเลือดออกใน
สมอง ส่งผลกระทบต่อการทำงานของสมองอย่างร้ายแรง โรคหลอดเลือดสมองที่เกิดจากหลอดเลือดสมอง
แตกนั้น คิดเป็นประมาณร้อยละ ๒๐ ของโรคหลอดเลือดสมองที่เกิดขึ้นทั้งหมด

โรคอัลไซเมอร์และความจำบกพร่อง
	โรคอัลไซเมอร์ เป็นชนิดหนึ่งของโรคสมองเสื่อม (การบกพร่องของสมองที่บั่นทอนความสามารถ
ในการดำเนินชีวิตประจำวันอย่างรุนแรง) ที่พบได้มากในกลุ่มผู้สูงอายุ โดยโรคนี้จะส่งผลกับสมองในส่วนที่
ควบคุมความคิด ความทรงจำ และการใช้ภาษา ทั้งนี้ประเด็นปัญหาที่เกี่ยวเนื่องกับความทรงจำบกพร่องและ
โรคสมองเสื่อมอาจเกิดขึ้นได้จากหลายสาเหตุ


โรคพาร์กินสัน และความผิดปกติต่างๆ ที่เกี่ยวกับการเคลื่อนไหว
	โรคพาร์กินสัน เป็นความผิดปกติของสมองที่ส่งผลต่อการเคลื่อนไหวรวมถึงทักษะควบคุมร่างกาย
ที่นำไปสู่อาการสั่น เสียการทรงตัว กระตุก และกลุ่มอาการอื่นๆ




อะไรคือสาเหตุ
	อาการชา เสียวแปลบ หรือปวดไม่หายอาจเกิดจากไมอิลินเสียหาย [ปลอกไมอิลิน (myelin) คือฉนวนไขมันที่ห่อหุ้มกลุ่มเส้นประสาทอยู่] หรือเส้นประสาทอักเสบ ถูกกดหรือได้รับบาดเจ็บกินอาหารไขมันสูง ความดันเลือดสูง สูบบุหรี่ หรือมีน้ำหนักเกิน ทำให้มีไขมันสะสมในหลอดเลือดแดงและขัดขวางการไหลเวียนเลือดไปที่ระบบประสาทส่วนปลาย (ระบบประสาทจะทำงานได้ดีก็ต่อเมื่อเซลล์ประสาทได้รับอาหารที่มีประโยชน์และมีเลือดไหลเวียนดี)อาการชาและเสียวแปลบจากโรคระบบประสาทบางชนิดเกิดจากการควบคุมน้ำตาลในเลือดไม่ดีเรียกว่า ประสาทเสื่อมจากโรคเบาหวานซึ่งมักส่งผลต่อเท้าก่อน ถ้ามือชาและปวด อาจเกิดจากเส้นประสาทข้อมือบาดเจ็บหรือถูกกด ถ้าชาหรือปวดลามลงมาที่ต้นขาหรือขา อาจเกิดจากหมอนรองกระดูกสันหลังเคลื่อนหรือกระดูกสันหลังไปกดทับเส้นประสาทที่ไปเลี้ยงขา

อาหารช่วยได้อย่างไร
บำรุงระบบประสาทด้วยวิตามินบีรวม วิตามินบี ๖ ต้านอักเสบ ดีต่อผู้ที่ประสาทเสื่อมจากเบาหวานรวมทั้งเส้นประสาทข้อมืออักเสบน้ำมันอีฟนิงพริมโรส มีกรดแกมมาลิโนเลนิกซึ่งดีต่อผู้ประสาทเสื่อมจากโรคเบาหวานวิตามินบี ๑๒ จะช่วยเพิ่มความแข็งแรงให้ปลอกไมอิลิน เช่นเดียวกับกรดไขมันจำเป็นในน้ำมันปลาซึ่งช่วยให้เซลล์ประสาทสื่อสารกับสมองได้ดีแมกนีเซียมจำเป็นต่อการส่งกระแสประสาทและกล้ามเนื้อ หากขาดไปอาจทำให้เกิดอาการหงุดหงิดกระวนกระวาย

ดูแลตัวเองให้ดี
ออกกำลังกายให้เลือดมาเลี้ยงปลายมือปลายเท้าและเส้นประสาทมากขึ้น ไม่ควรนั่งนิ่งๆ เป็นเวลานาน เพราะการไม่เคลื่อนไหวร่างกายทำให้ประสาทตึง ทาขี้ผึ้งพริกวันละ ๓ ครั้งช่วยบรรเทาอาการปวดเส้นประสาท

